fi et fi fi fi id fi de de fi fi fi tr fi et fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi tr fi fi fi fi fi fi et fi fi fi de fi de tr fi en en fi en en es fi fi et fi fi fi fi fi fi fi
loka 8, 2020 | Kaikki artikkelit, Saunatuote
Isänpäivä, ( 8.11.) lähestyy. Kokosimme RisuVillan sivuille muutamia lahjavinkkejä.
Pellavainen kylpy, – aamutakki & äijärasva tai saippua.
Ylellinen pellavainen vohvelipyyhe & nimikoitu saunatonttu.
Saunahattu nimikoituna & käsin valmistettu saunasaippua.
syys 30, 2020 | Kaikki artikkelit, Saunatuote
Suomenlampaanvilla saadaan suomenlampaista. Karitsanvillasta valmistettu lanka soveltuu parhaiten ihoa vasten pidettäviin neuleisiin, kuten lasten vaatteisiin. Karitsan villa on hiukan pehmeämpää kuin aikuisen lampaan. Aikuisen lampaan villa materiaalina puolestaan soveltuu vaatetuskankaisiin, neuletuotteisiin. RisuVillassa sitä käytetään mm. saunahattuihin.
Suomenlampaanvilla on ekologista ja kestävää. Villa on myös 100% uusiutuva luonnonmateriaali.
Suomenlampaan kasvatus on useimmiten lähituotantoa. RisuVillan villoista osa tulee suoraan omista lampaista, ilman saastuttavia lento – tai muita rahtimatkoja. Eläimet ovat nimettyjä lemmikkilampaita ja niistä pidetään hyvää huolta.
Villasta tehty tuote kestää pitkään hyvänä. Jopa 50-vuotias villatuote voi olla täysin käyttökelpoinen ja kivannäköinen. Villa itsesään saadaan suoraan lampaista useissa eri luonnonsävyissä. Sitä ei tarvitse erikseen värjätä. RisuVillan suomenlampaat Valo ja Lumi ovat valkeita, Venla suklaanruskea, Kerttu puolestaan kirjava. Näiden tyttöjen lisäksi, villaa tuottavat myös *kainuunharmas Vea sekä lauman johtajatar – tummanharmaa Kevät-Kirsikka. Eri lampaista saatuja villoja voi myös sekoittaa keskenään.
Suomenlampaanvilla on kiiltävää, kevyttä ja pehmeää. Siinä on luontaisesti kauniin elävä pinta. Sitä voi käyttää myös paljasta ihoa vastan ilman kutinaa.
Ennen tuotteiden valmistusta villa puhdistetaan ja pestään. Villan puhdistus itsessään on iso työ ja se vie myös paljon aikaa. Puhdistamaton lampaanvilla saattaa sisältää mm. risuja, kauraa ja heinää.
Esipestyssä villassa on tallella villan oma lanoliini ja sen mainiot ominaisuudet. Lanoliini tekee villasta ilman kemikaaleja likaa, vettä ja hajuja hylkivän.
Suomenlampaanvilla imee kosteuden itseensä, haihduttaen sen lopulta takaisin ilmaan. Villa eristää myös lämpöä, ja pitää liian kuumuuden loitolla, samoin kuin kylmyyden. Tämä erinomainen ominaisuus on saunahattujemme laadukkuden kulmakivi. Suomenlampaanvilla on tämän lisäksi helposti huopuvaa sekä suhteellisen joustavaa.
Toisin kuin muovisekoitteiset kuidut, villa maatuu luonnollisesti muutamassa vuodessa.
*Mikä sitten on aiemmin mainittu kainuunharmas?
Kainuunharmas on lampaan suomalainen alkuperäisrotu. Sitä pidettiin alun perin suomenlampaan harmaana muotona, mitä se ei kuitenkaan ole. Se tunnistettiin omaksi rodukseen vuonna 1984. Kainuunharmas on harvinainen lammasrotu, jonka väritys on karitsana usein musta, mutta muuttuu harmaaksi eläimen kasvaessa. Lampaalla on useimmiten mustat jalat ja pää.
RisuVilla on saanut Avainlippu-merkin
syys 19, 2020 | Kaikki artikkelit, Saunatuote
RisuVilla Saimaa-saunatontut & saunahatut sekä muut saunatuotteet valmistetaan käsityönä Saimaan rannalla, Anttolassa.
Iloksemme voimme ilmoittaa, että RisuVillan saunatuotteille on nyt myönnetty Avainlippu-merkin käyttöoikeus, osoituksena Suomessa valmistetuista tuotteista.
Inspiraation lähteenä tuotteisiimme toimii puhdas suomalainen luonto, sen harmaat kalliot, vihreät havumetsät, kesäiset koivut. Talven puhtaan valkoinen lumi.
Ne upeat kauniita asiat jotka meitä täällä Pohjolassa ympäröivät. Toivomme että voimme tuotteidemme kautta välittää myös innostuksemme – ja ihastuksen suomalaisiin materiaaleihin.
Tuotteissa käytetty villa tulee RisuVillan kuuden viehkon lammastytön itse kerityistä villoista, osassa tuotteita on käytetty myös ekohuopaa.
Suuri kiitos myös kaikille asiakkaillemme! Avainlipun myötä on kiva jatkaa eteenpäin!
#yrittäjänpäivä avainlippu eko handmade ihonhoito ihovoide jalat jalkakylpy joulu jouluntonttu kesä kotimainen kuivaiho käsityö lampaat luonnontuote luonnonyritit luonto mökki mökkikausi puusauna saimaa sauna saunahat saunahattu saunan lämmitys saunanpesu saunatonttu savusauna suomalainen suomenlammas suomenlampaanvilla tonttu tonttuviikko tontut villa yrittäjyys yrittäjä
3 – 7 vrk
Toimitus kaiken kokoisiin paketteihin 5,90€